સુરેન્દ્રનગર શહેરની કડીયા સોસાયટી શેરી નં. 2માં રહેતા 60 વર્ષના જગદીશભાઈ સોલંકી 8મી જુલાઈએ વઢવાણ નકટીવાવ મેલડીમાના દર્શન કરવા સાઇકલ લઇને ગયા હતા. માતાજીના દર્શન કરી તેઓ સાંજના સમયે સુરેન્દ્રનગર સાઇકલ લઇને પરત ફરતા હતા. આ દમરિયાન વઢવાણ માર્કેટિંગ યાર્ડના દરવાજા સામે મેઇન રોડ ઉપર અજાણ્યા ફોરવ્હીલ ગાડીના ચાલકે જગદીશભાઈની સાઇકલને ટક્કર મારી ગંભીર ઇજાઓ કરી નાસી છૂટ્યો હતો.આથી ગંભીર રીતે ઘવાયેલાં જગદીશભાઈનું મોત થયુ હતું. સુરેન્દ્રનગર બી-ડિવીઝન પોલીસ મથકે મૃતકના પુત્ર કરણભાઈ સોલંકીએ અજાણ્યા ફોર વ્હીલગાડીના ચાલક સામે ફરિયાદ નોંધાવી હતી. આ ઘટના અંગેનો ગુનો નોંધી વધુ તપાસ વી.પી.રાઠોડ ચલાવી રહ્યાં છે.